**DISPOZIŢIA**

**nr. 329 din 02 august 2022**

**privind constituirea** **Comisiei de evaluare a ofertelor pentru**

**atribuirea contractului având ca obiect Lucrări suplimentare în cadrul proiectului** **"Creşterea eficienţei energetice la clădirile Secţiei Pediatrie II, Corpurile Cl si C2 din cadrul Spitalului Clinic de Urgenţă pentru Copii Cluj-Napoca"**

Preşedintele Consiliului Judeţean Cluj,

Având în vedere Referatul nr. 31288 / 02.07.2022 elaborat de către Direcția de Dezvoltare și Investiții referitor la constituirea Comisiei de evaluare a ofertelor pentru atribuirea contractului având ca obiect Lucrări suplimentare în cadrul proiectului "Creşterea eficienţei energetice la clădirile Secţiei Pediatrie II, Corpurile Cl si C2 din cadrul Spitalului Clinic de Urgenţă pentru Copii Cluj-Napoca",

În conformitate cu dispozițiile :

* art. 191 alin. (1) lit. c) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1), lit. i) din Legea nr. 98/2016 privind achiziţiile publice, cu modificările și completările ulterioare;
* art. 126 şi ale art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

d i s p u n e :

Art. 1. (1) Se constituie Comisia de evaluare a ofertelor pentru atribuirea contractului având ca obiect Lucrări suplimentare în cadrul proiectului "Creşterea eficienţei energetice la clădirile Secţiei Pediatrie II, Corpurile Cl si C2 din cadrul Spitalului Clinic de Urgenţă pentru Copii Cluj-Napoca"în componenţa cuprinsă în anexa care face parte integrantă din prezenta dispoziție.

(2) Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

(3) Persoanele desemnate în calitate de preşedinte de rezervă, respectiv de membrii de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

(4) După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

Art. 2. Domnul Mihăiță Inoan – Consilier Achiziții Publice – Serviciul Lucrări și Achiziții Publice – Consiliul Județean Cluj, se numește în calitate de persoană responsabilă cu aplicarea procedurii de atribuire a contractului precizat la articolul 1.

Art. 3. Persoanele nominalizate la art. 1 și art. 2 își vor îndeplini obligațiile și vor exercita atribuţiile și competențele stabilite prin Hotărârea Guvernului nr. 395/2016, cu modificările și completările ulterioare.

Art. 4. Prezenta dispoziţie se comunică prin poșta electronică, persoanelor nominalizate la art. 1 - 2, Direcției Dezvoltare și Investiții, precum şi Prefectului Judeţului Cluj.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

**Alin Tișe Simona Gaci**

**Anexă la**

**Dispoziția nr. 329/02 august 2022**

Componența Comisiei de evaluare a ofertelor pentru

atribuirea contractului având ca obiect Lucrări suplimentare în cadrul proiectului "Creşterea eficienţei energetice la clădirile Secţiei Pediatrie II, Corpurile Cl si C2 din cadrul Spitalului Clinic de Urgenţă pentru Copii Cluj-Napoca"

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Calitatea în cadrul comisiei de evaluare** | **Numele și prenumele** | **Funcția deținută/**  **postul ocupat** | **Serviciul/Biroul/**  **Compartimentul** | **Mențiuni** |
| 1 | Președinte | **Mihăiță Inoan** | Consilier juridic | Direcția Dezvoltare și Investiții/Serviciul Lucrări și Achiziții Publice | Președinte cu drept de vot |
| 2 | Membru | **Rotaru Gabriela** | Consilier | Direcția Dezvoltare și Investiții/Serviciul Lucrări și Achiziții Publice | Nominalizat în calitate de preşedinte de rezervă |
| 3 | Membru | **Tiberiu-Cristian Argintaru** | Consilier | Direcția de urbanism/ Serviciul Autorizări, Disciplină în Construcții, GIS | - |
| 4 | Membru de rezervă | **Cosmin Rogozan** | Consilier | Direcția Dezvoltare și Investiții/Serviciul Managementul Proiectelor | - |
| 5 | Membru de rezervă | **Andra Olaru** | Consilier juridic | Direcția Dezvoltare și Investiții/Serviciul Managementul Proiectelor | - |

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

**Alin Tișe Simona Gaci**